hotchpotch/miracl-hf-unified huggingface dataset:
อุษมานตอฮา
อุษมาน ตอฮา ( เป็นภาษา อาหรับ อบูมัรวาน อุษมาน บินอับดุฮ์ บิน ฮุเซน บิน ฏอฮา ) เป็นผู้เขียนกุรอานที่ถูกรู้จักและมีชื่อเสียงในโลกอิสลาม เขาเกิดในปี ค.ศ 1934  ในอิฟรีน ฮาลับ และพำนักอยู่ในเมืองมะดีนะฮ์สามสิบกว่าปี และสามารถพูดภาษาฟารซีได้ในระดับหนึ่ง เขามีบุตรเจ็ดคน
อุษมาน ตอฮา มีปริญญาสาขา "กฏหมายอิสลาม" และผ่านการอบรมด้านภาษาอาหรับ,วาดภาพ,และศิลปะต่างๆของอิสลาม รวมถึงการค้นคว้าอีกมากมาย ในปี ค.ศ 1973  เขาได้รับอนุญาตเขียนลายอักษรจากท่านฮามิด อัลฮัมดี ชาวเคอร์ดิสถาน ตุรกี เขาได้ร่ำเรียนเขียนลายอักษร จากนักเขียนลายอักษรที่โด่งดัง เฉกเช่นมุฮัมหมัดอาลี เมาลาวีและ อิบรอฮีม รุฟาอีในฮาลับและมุฮัมหมัด บัดวี ดีรอนีในดามัสกัส ตอฮาได้เขียนอัลกุรอานเป็นครั้งแรกด้วยลายมือของเขาเองในปี ค.ศ1970 ให้กับกระทรวงเอากอฟและกิจศาสนาอิสลามในซีเรีย ในปี ค.ศ1988 เขาได้อพยพไปยังซาอุดิอาระเบีย และได้เข้าทำงานที่โรงพิมพ์อัลกุรอานของกษัตริย์ฟาฮัดในเมืองมะดีนะฮ์ ปัจจุบันลายอักษร อัลกุรอานที่เขียนด้วยลายมือเขา ได้รับความนิยมในการตีพิมพ์มากที่สุดในโลก เนื่องจากเป็นลายอักษรที่มีคุณลักษณะอันโดดเด่นมากมาย"อุษมาน ตอฮา" ได้พูดถึงเหตุผลของการที่เขาชำนาญในภาษาฟารซีว่า เขาชอบเขียนลายอักษรนัสตะอ์ลีกเป็นอย่างมาก ทุกครั้งที่ฝึกฝนเขียนภาษาฟารซี จำเป็นที่จะต้องเข้าใจความหมายในคำของมันด้วยมิฉะนั้นจะไม่มีอรรถรสในการเขียน จึงทำให้ได้เรียนรู้ภาษาฟารซีไปด้วยในตัว อีกอย่างคือท่านอาจารย์"อามีร คอนี"ชาวอิหร่านเป็นเพื่อนของฉัน และฉันได้เรียนรู้คำพังเพยภาษาฟารซีอย่างมากมายจากท่านและเพื่อนคนอื่นๆ
ในอิหร่านก็มี พัรวีซ นีกบีน (پرویز نیک‌بین) ศิลปินประดิษฐ์ตัวอักษรและเป็นผู้ก่อตั้งสมาคมประดิษฐ์ตัวอักษรเมืองบีร์จันด์ มีปริญญาระดับสองของศิลปะ จากการประเมินผลกลุ่มศิลปินที่ทรงคุณค่าของอิหร่านและมีปริญญาดุษฏีบัณฑิตกิตติมศักดิ์ของลายอักษรนัสตะอ์ลีกจากสมาคมประดิษฐ์ตัวอักษรอิหร่าน หลังจากผ่านไปสี่ปีได้เริ่มเขียนกุรอานเป็นครั้งแรก"ด้วยลายอักษรนัสตะอ์ลีกในแบบฉบับของอุษมานฏอฮา"
กุรอานส่วนมากที่มีอยู่ในประเทศต่างๆ เขียนโดย อุษมาน ฏอฮา จุดเด่นงานเขียนกุรอานของเขาอยู่ที่การเรียบเรียงในหน้าต่างๆด้วยอายะฮ์ที่ครบถ้วน ดังนั้นอายะฮ์ที่282 ซูเราะฮ์อัลบะเกาะเราะฮ์ซึ่งยาวที่สุดของอายะฮ์กุรอาน ใส่ไว้ในหนึ่งหน้า(หน้า 48)และได้จัดกุรอานทั้งหมดไว้ใน604หน้า ในทุกๆหน้ามี15บรรทัด นอกเหนือจากหน้าแรกและหน้าสุดท้าย นอกจากนั้นในได้รวมแต่ละญุซไว้ใน 20 หน้ายกเว้นญุซแรกและญุซสุดท้าย
แชกู กูยาเต
แชกู กูยาเต (; เกิดวันที่ 21 ธันวาคม ค.ศ. 1989) เป็นนักฟุตบอลอาชีพชาวเซเนกัล ปัจจุบันลงเล่นตำแหน่งกองกลางให้กับคริสตัลพาเลซและทีมชาติเซเนกัล คูยาเตย้ายมาจากเซเนกัลมายังเบลเยียมในปี ค.ศ. 2006 และเริ่มเล่นฟุตบอลในชุดเยาวชนของสโมสร RWDM บรัสเซลส์ ต่อมาเขาเลื่อนมาเล่นให้กับชุดใหญ่ ลงเล่นไป 10 นัด ก่อนที่จะย้ายไปอันเดอร์เลคต์เมื่ออายุ 19 ปี ต่อมาในเดือนมิถุนายน ค.ศ. 2014 เขาย้ายไปเวสต์แฮมยูไนเต็ดจากพรีเมียร์ลีก เขายังเป็นส่วนหนึ่งของทีมชาติเซเนกัลในการแข่งขันกีฬาฟุตบอลในโอลิมปิกฤดูร้อน 2012 ณ กรุงลอนดอน ประเทศอังกฤษ
การยกบรรทัดและยกคำ
การแบ่งบรรทัด หรือการยกคำ () เป็นกระบวนการแบ่งส่วนหนึ่งของข้อความเป็นบรรทัด ๆ โดยที่พออยู่ในความกว้างที่มีอยู่ของหน้า หน้าต่างหรือพื้นที่แสดงผลอื่น ในการแสดงผลข้อความ การยกบรรทัด (line wrap) เป็นคุณลักษณะการต่อเนื่องขึ้นบรรทัดใหม่เมื่อบรรทัดเต็ม เช่น แต่ละบรรทัดพออยู่ในหน้าต่างที่ชมได้ ทำให้สามารถอ่านข้อความจากบนลงล่างโดยไม่ต้องมีการเลื่อนในแนวนอน การยกคำเป็นคุณลักษณะเพิ่มเติมของโปรแกรมแก้ไขข้อความ โปรแกรมประมวลคำและเว็บเบราว์เซอร์ส่วนใหญ่ซึ่งแบ่งบรรทัดระหว่างคำแทนภายในคำถ้าเป็นไปได้
เอ็มเอฟเค รูซอมเบรอค
เอ็มเอฟเค รูซอมเบรอค เป็นสโมสรฟุตบอลอาชีพในประเทศสโลวาเกีย ตั้งอยู่ที่เมืองรูซอมเบรอค สโมสรก่อตั้งในปี ค.ศ. 1906 สีดั้งเดิมของสโมสรคือขาว เหลือง และแดง ซึ่งมาจากสีธงประจำเมือง แต่ในปี ค.ศ. 2015 ได้มีการเปลี่ยนสีชุดแข่งขันเป็นสีส้ม ดำ และขาว
ในปี ค.ศ. 1993 สโมสรได้เลื่อนชั้นสู่สโลวักเซคกันด์ดิวิชันเป็นครั้งแรก และได้เลื่อนชั้นสู่สโลวักซูเปอร์ลีกาในอีก 4 ปีถัดมา ในปี ค.ศ. 2006 สโมสรคว้าแชมป์ลีกและแชมป์ฟุตบอลถ้วยสโลวักคัพ ผู้เล่นที่มีส่วนสำคัญกับสโมสรในปีนั้น ได้แก่ Erik Jendrišek (ทำได้ 21 ประตูในลีก), Jan Nezmar และ Marek Sapara หัวหน้าผู้ฝึกสอนในยุคอันรุ่งเรืองนั้นคือ František Komňacký ซึ่งแยกทางกับสโมสรในเดือนกุมภาพันธ์ ค.ศ. 2007
แชมป์ลีกช่วยให้สโมสรเข้าร่วมยูฟ่าแชมเปียนส์ลีก รอบคัดเลือกรอบสอง พวกเขาพบกับสโมสรจากสวีเดนอย่าง Djurgårdens IF และเอาชนะได้ด้วยผลประตูรวม 3-2 ต่อมาในรอบคัดมาพวกเขาพบกับแชมป์รัสเซียนพรีเมียร์ลีกอย่างซีเอสเคเอมอสโก พวกเขาแพ้มอสโกถึง 5 ประตู ทำให้สิ้นสุดเส้นทางฟุตบอลถ้วยยุโรปแต่เพียงเท่านี้
คอเนอร์ มาสเตอร์สัน
คอเนอร์ มาสเตอร์สัน (; เกิด 8 กันยายน ค.ศ. 1998) นักฟุตบอลอาชีพชาวไอร์แลนด์ปัจจุบันเล่นให้กับ ลิเวอร์พูล แห่งศึก พรีเมียร์ลีก
มาสเตอร์สันเริ่มต้นเส้นทางการเป็นนักฟุตบอลกับสโมสรฟุตบอลในท้องถิ่นก่อนเซ็นสัญญาย้ายมาร่วมทีมลิเวอร์พูลด้วยค่าตัว 900,000 ปอนด์ในวันคล้ายวันเกิดอายุครบ 16 ปีเมื่อ ค.ศ. 2014
เมย์เดย์ (สัญญาณ)
เมย์เดย์ () เป็นคำพูดเมื่อเกิดเหตุฉุกเฉินที่ใช้ในระดับนานาชาติ ซึ่งเป็นสัญญาณที่ต้องสื่อสารผ่านทางวิทยุสำหรับเมื่อเกิดเหตุโศกนาฏกรรม
เป็นสัญญาณที่ใช้สื่อว่ามีภัยอันตรายกำลังคุกคามโดยจะสื่อโดยเหล่านักบินและกัปตันเรือ แต่ในบางประเทศสัญญาณนี้ยังถูกใช้ในเหล่านักผจญเพลิง, ตำรวจ และองค์การขนส่งต่างๆ สัญญาณจะถูกเรียกสามครั้ง ดังว่า "เมย์เดย์ เมยเดย์ เมย์เดย์" ที่ต้องเรียกสามครั้งเพราะว่ากันสับสนหรือการฟังคำผิดเนื่องจากเสียงรอบข้างอาจจะดังทำให้ไม่ได้ยินสัญญาณ
ข้างล่างนี้คือคำพูดที่จำเป็นต้องระบุเมื่อใช้สัญญาณ "เมย์เดย์":
การพูดสัญญาณนี้โดยไม่มีเหตุจำเป็นในหลายประเทศมักจะต้องถูกดำเนินคดีตามกฎหมาย
มิสบิ้วตี้ควีนไทยแลนด์
มิสบิ้วตี้ควีนไทยแลนด์ () เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2555 โดยมีกฤษณ์ ภูริเทศเวศร์ เป็นประธานการประกวดในครั้งนี้ สำหรับครั้งนี้สาเหตุที่ต้องเปลี่ยนชื่อการประกวดเป็น Miss Beauty Queen Thailand 2012 นั้น เนื่องจากวัตถุประสงค์หลักของการประกวด ก็เพื่อคัดเลือกตัวแทนสาวไทยไปประกวดในเวทีนานาชาติหลากหลายเวที
ทางรถไฟสายชุมทางหาดใหญ่–ปาดังเบซาร์
ทางรถไฟสายชุมทางหาดใหญ่–ปาดังเบซาร์ เป็นทางรถไฟระหว่างประเทศที่เชื่อมระหว่างประเทศไทยกับประเทศมาเลเซีย มีจุดเริ่มต้นจากสถานีรถไฟชุมทางหาดใหญ่ จังหวัดสงขลา ผ่านพรมแดนไทยกับมาเลเซีย จนถึงสถานีปลายทางคือสถานีรถไฟปาดังเบซาร์ รัฐปะลิส ซึ่งบรรจบกับทางรถไฟสายชายฝั่งทะเลตะวันตกของมาเลเซีย
มีการก่อสร้างทางรถไฟสายใต้ครั้งแรกเมื่อปี พ.ศ. 2452 แล้วเสร็จในปี พ.ศ. 2464 โดยมีสถานีปลายทางคือสถานีรถไฟสุไหงโก-ลก จังหวัดนราธิวาส ต่อมาได้มีการก่อสร้างเส้นทางเพิ่มเติมจากสถานีรถไฟชุมทางหาดใหญ่ จังหวัดสงขลา เชื่อมเข้ากับทางรถไฟสายชายฝั่งทะเลตะวันตกของประเทศมาเลเซีย ที่สถานีรถไฟปาดังเบซาร์ รัฐปะลิส โดยเดินรถระหว่างกันครั้งแรกเมื่อวันที่ 1 กรกฎาคม พ.ศ. 2461 ในรัชกาลพระบาทสมเด็จพระมงกุฎเกล้าเจ้าอยู่หัวได้ทรงทำสัญญาการเดินรถระหว่างกันเมื่อวันที่ 6 พฤศจิกายน พ.ศ. 2465 ทั้งสายปาดังเบซาร์และสายปาซีร์มัซ โดยสถานีร่วมในสายปาดังเบซาร์ตั้งอยู่ในดินแดนคาบเกี่ยวกันของสองประเทศ ส่วนสถานีร่วมในสายปาซีร์มัซคือสถานีรถไฟสุไหงโก-ลกในฝั่งไทย กระทั่งถึงสงครามโลกครั้งที่สอง จึงหยุดการเดินรถระหว่างกัน
หลังสิ้นสงครามโลกครั้งที่สอง รัฐบาลมาเลเซียเจรจาขอเปิดการเดินรถระหว่างประเทศอีกครั้ง และได้มีการตกลงตามสัญญาเดิมเกี่ยวกับการเดินรถผ่านแดนที่เคยกระทำต่อกันเมื่อปี พ.ศ. 2478 มีการแก้ไขบางข้อ และเดินรถตามข้อตกลงใหม่เมื่อวันที่ 1 มกราคม พ.ศ. 2497
เดิมทางรถไฟสายนี้มีเพียงสถานีรถไฟปาดังเบซาร์ในฝั่งมาเลเซีย หากผู้โดยสารมีความประสงค์จะลงที่ปาดังเบซาร์ฝั่งไทยต้องมีการทำหนังสือเดินทางเพราะผู้โดยสารต้องลงที่สถานีฝั่งมาเลเซียแล้วนั่งรถยนต์ย้อนกลับเข้าฝั่งไทยอีก กระทั่งวันที่ 21 ธันวาคม พ.ศ. 2558 มีการเปิดสถานีรถไฟปาดังเบซาร์ (ไทย) ใหม่เพื่อแก้ปัญหาดังกล่าว ต่อมาวันที่ 1 กันยายน พ.ศ. 2559 ได้ยกเลิกรถด่วนพิเศษระหว่างประเทศ กรุงเทพ–บัตเตอร์เวิร์ท เปลี่ยนเป็นกรุงเทพ–ปาดังเบซาร์ หากผู้โดยสารมีความประสงค์จะเดินทางต่อไปยังประเทศมาเลเซีย ต้องลงไปซื้อตั๋วและต่อรถไฟฟ้าของมาเลเซียเอง
ปัจจุบันในเส้นทางชุมทางหาดใหญ่–ปาดังเบซาร์ จะมีรถไฟหยุดรับ-ส่งผู้โดยสารในสถานีรถไฟชุมทางหาดใหญ่, สถานีรถไฟคลองแงะ, สถานีรถไฟปาดังเบซาร์ (ไทย) และสถานีปาดังเบซาร์ (มาเลเซีย) ผู้ที่จะเดินทางต่อไปยังประเทศมาเลเซีย สามารถจัดการได้ที่ด่านศุลกากรในสถานีรถไฟปาดังเบซาร์ฝั่งมาเลเซียแล้วต่อรถไฟได้เลย
ในปี พ.ศ. 2557 รถไฟในฝั่งมาเลเซียเป็นระบบรถไฟทางคู่ ใช้ระบบรถไฟฟ้า ทำความเร็ว 80-120 กิโลเมตรต่อชั่วโมง มีรถไฟขนส่งสินค้าห้าขบวน ขนตู้สินค้าขนาดเล็กได้ 300 ตู้ต่อวัน ขณะที่รถไฟไทยยังเป็นรถไฟทางเดี่ยว และทำความเร็วเพียง 30-50 กิโลเมตรต่อชั่วโมง ในปี พ.ศ. 2560 รัฐบาลไทยมีแผนที่จะพัฒนาให้ทางรถไฟสายชุมทางหาดใหญ่–ปาดังเบซาร์เป็นรถไฟทางคู่
10 มกราคม พ.ศ. 2561 หอการค้าสงขลาและการรถไฟแห่งประเทศไทย ได้ออกให้ข้อมูลว่าจะมีการเวนคืนที่ดินในปี พ.ศ. 2561 เพื่อเตรียมสร้างทางรถไฟทางคู่สายสงขลา–ชุมทางหาดใหญ่–ปาดังเบซาร์ จะเริ่มก่อสร้างในปี พ.ศ. 2562 และแล้วเสร็จในปี พ.ศ. 2564
ตาซูอา
ตาซูอา คือวันที่เก้าของเดือนมุฮัรรอม ตาซูอามาจากคำว่าติสอะอ์ แปลว่าเก้า เป็นวันที่ใช้เฉพาะสำหรับวันที่เก้าของเดือนมุฮัรรอม เป็นวันสุดท้ายที่ฮุเซนบุตรของอะลี อิมามท่านที่สามของชีอะฮ์ และสาวกของเขาประวิงเวลาจนถึงค่ำคืนวันนั้นได้ทอดเวลาไปจนถึงค่ำอาชูรอ ตาซูอาเป็นวันที่สำคัญวันหนึ่งสำหรับชีอะฮ์ ชีอะฮ์กำหนดให้วันนั้นเป็นวันของอับบาสบุตรของอะลี ซึ่งบรรดาชีอะฮ์ได้แสดงความเศร้าเสียใจก็เหมือนวันอาชูรอ
ตาซูอา มุฮัรรอมปีฮิจเราะฮ์ที่หกสิบเอ็ด กองกำลังทหารของอุมัร ซะอัดได้กรีธาทัพสู่ทะเลทรายกัรบาลา กองกำลังเพิ่มจำนวนมากขึ้น และตัดสินใจที่จะทำสงคราม ฮุเซนได้ส่งอับบาสออกไปขอประวิงเวลาหนึ่งคืนเพื่อขอพรจากพระเจ้า ในวันนั้นกระโจมต่างๆของฮุเซนและพวกพ้องโดนปิดล้อมด้วยศัตรู ชิมร์ได้นำจดหมายรับรองความปลอดภัยมาให้กับอับบาสและน้องชายของเขา อับบาสได้ตะโกนใส่ว่า(เจ้านำความปลอดภัยมาให้กับเราโดยที่บุตรของศาสนทูตแห่งอัลลอฮ์ไม่ได้รับความปลอดภัยอย่างนั้นหรือ)ในวันนั้นฮุเซนบุตรของอะลีได้เทศนากับสาวกของท่าน
ในเหตุการณ์กัรบาลา อุบัยดัลลอฮ์บุตรของซิยาดได้เขียนจดหมายถึงอิมามฮุเซนบุตรของอะลีสองฉบับ ฉบับแรกเมื่อมาถึงกัรบาลาและอีกฉบับในวันตาซูอา หลังจากอุมัรบุตรของสะอัดมาถึงกัรบาลา
จดหมายฉบับที่สองช่วงเวลาที่อุมัรบุตรของสะอัดยกกองกำลังมาถึงกัรบาลา และยืนเผชิญหน้ากับทหารอันน้อยนิดของฮุเซนบุตรของอะลี ผู้ส่งสาส์นอุมัรบุตรของสะอัด มาหาท่านอิมามฮุเซนบุตรของอะลี ได้ให้สลาม และนำจดหมายบุตรของสะอัดมอบให้กับฮุเซนบุตรของอะลี(โอ้นายของฉันทำไมถึงมาที่แผ่นดินนี้)
ฮุเซนบุตรของอะลีได้ตอบกลับไปว่า(ชาวเมืองของท่านได้เขียนจดหมายมาหาฉันและเชิญฉันมา)และถ้าการมาของฉันไม่เป็นที่พอใจแล้วไซร้ฉันก็จะกลับไป คอรัสมีได้รายงานว่า ฮุเซนบุตรของอะลีได้บอกกับผู้ส่งสาส์นของอุมัรบุตรของสะอัดว่า(จงนำคำพูดของฉันไปบอกกับนายของเจ้าฉันไม่ได้มาที่แผ่นดินนี้ ประชาชนที่นี่เชื้อเชิญฉันมา ฉันจึงได้มาเพื่อรับสัตยาบันจากพวกเขา พวกเขาจะคอยปกป้องและช่วยเหลือฉันจากศัตรู ถ้าพวกเขาไม่พึงพอใจ ฉันก็จะกลับไปยังที่ๆมา)
เมื่อผู้ส่งสารของอุมัรบุตรของสะอัดกลับมาและนำคำตอบของฮุเซนมาแจ้ง บุตรของสะอัดได้กล่าวว่า(ฉันหวังว่าพระเจ้าจะทรงปลดปล่อยฉันจากการทำสงครามกับฮุเซนบุตรของอะลี)เมื่อนั้นได้นำความจำนงของฮุเซนบุตรของอาลีไปแจ้งกับบุตรของซิยาด แต่ว่าเขาได้เขียนตอบกลับไปว่า(จงบอกกับฮุเซนบุตรของอะลีไปว่าให้เขาและพวกพ้องของเขาให้สัตยาบันกับยาซีด ถ้ากระทำเช่นนั้นเราก็จะแจ้งความจำนงของเราไป)เมื่อจดหมายบุตรของซิยาดมาถึงมือบุตรของสะอัดเขากล่าวว่า(ในความคิดของฉันอุบัยดัลลอฮ์บุตรของซิยาดไม่ต้องการการเจรจาและสันติ)อุมัรสะอัดได้ส่งตัวจดหมายของอุบัยดัลลอฮ์บุตรของซิยาดไปให้ฮุเซนบุตรของอะลี
ฮุเซนได้กล่าวว่า(ฉันไม่มีวันจะตอบจดหมายให้กับบุตรของซิยาด ยังมีอะไรที่สิ้นสุดของมนุษย์เหนือไปกว่าความตายอีกหรือ ยินดีด้วยกับความตายเช่นนี้)
โปรแกรมเรียงลำดับไบโตนิค
การเรียงลำดับแบบไบโตนิค หรือ Bitonic Sort คืออัลกอริทึมการเรียงลำดับที่อิงตามการเปรียบเทียบ ซึ่งสามารถทำงานแบบขนานได้ จะมุ่งเน้นไปที่การแปลงลำดับแบบสุ่มของตัวเลขเป็น ลำดับบิตซิติคที่เพิ่มขึ้น monotonically แล้วลดลง การหมุนของบิตโคสมีลำดับไบโตนิค โดยเฉพาะอย่างยิ่งการเรียงแบบ bitonic สามารถจำลองเป็นประเภทของเครือข่ายการเรียงลำดับได้ ลำดับ unsorted เริ่มต้นเข้าสู่ท่อป้อนเข้าซึ่งชุดของตัวเปรียบเทียบจะสลับรายการสองรายการไปเป็นลำดับที่เพิ่มขึ้นหรือลดลง
1.ลำดับที่เรียงลำดับตามลำดับที่เพิ่มขึ้นถือว่าเป็น Bitonic และส่วนที่ลดลงจะว่างเปล่า ลำดับการสั่งซื้อลดลงจะถือว่าเป็น Bitonic โดยส่วนที่เพิ่มขึ้นจะว่างเปล่า
2.การหมุน Bitonic Sequence เป็นไบโตนิค
เริ่มต้นด้วยการสร้างลำดับบิตonic 4 องค์ประกอบจากลำดับ 2-element ติดต่อกัน พิจารณา 4องค์ประกอบในลำดับ x0, x1, x2, x3 เราจัดเรียง x0 และ x1 ตามลำดับจากน้อยไปมากและ x2 และ x3 เรียงลำดับจากมากไปน้อย จากนั้นเราจะต่อทั้งสองคู่เพื่อสร้างลำดับบิตonic 4 องค์ประกอบ จากนั้นเราจะใช้ลำดับบิตonic 4 องค์ประกอบเรียงกันเรียงลำดับจากน้อยไปหามากเรียงตามลำดับจากมากไปหาน้อย (ใช้ Bitonic Sort) และอื่น ๆ จนกว่าเราจะได้ลำดับ bitonic
ขั้นตอนที่1 พิจารณาแต่ละองค์ประกอบ 2 ต่อเนื่องเป็นลำดับ bitonic และใช้การจัดเรียง bitonic ในแต่ละองค์ประกอบคู่ ในขั้นตอนต่อไปให้ใช้ลำดับบิตonic 4 องค์ประกอบ 4 อย่างและอื่น ๆ
ขั้นตอนที่2 สองบิตonic ลำดับ 4 องค์ประกอบ: A (2,6,9,3) และB (4,7,5,1) มีความยาวเปรียบเทียบเป็น 2
หลังจากนั้นนำมาทำ Bitonic Sorting โดย
2.การสร้างลำดับที่เรียงลำดับจากลำดับบิตเซอร์ หลังจากขั้นตอนแรก ครึ่งแรกจะถูกจัดเรียงตามลำดับที่เพิ่มขึ้นและครึ่งหลังถูกจัดเรียงตามลำดับที่ลดลง จะเปรียบเทียบองค์ประกอบแรกของครึ่งแรกกับองค์ประกอบแรกของครึ่งหลัง แล้วองค์ประกอบที่สองของครึ่งแรกกับองค์ประกอบที่สองของครึ่งหลังและอื่น ๆ โดยจะแลกเปลี่ยนถ้าองค์ประกอบครึ่งแรกมีขนาดเล็ก
3.จาก {2, 3, 4, 1, 7, 5, 6, 9} จะสังเกตเห็นว่ามีสองลำดับไบโตนิคของความยาว n / 2 เพื่อให้องค์ประกอบทั้งหมดในลำดับครึ่งแรก {2, 3, 4, 1} มีขนาดเล็กกว่าองค์ประกอบทั้งหมดของลำดับไบโตนิคที่สอง {7, 5, 6, 9}ซึ่งทำซ้ำขั้นตอนเดียวกันภายในสองลำดับไบโตนิคและจะได้รับสี่ลำดับไบโตนิคของความยาว n / 4 ดังนั้นองค์ประกอบทั้งหมดของลำดับ bitonic ซ้ายสุดมีขนาดเล็กและองค์ประกอบทั้งหมดของด้านขวาที่มีขนาดใหญ่ จากอาร์เรย์ {2, 1, 4, 3, 6, 5, 7, 9} ถ้าทำซ้ำขั้นตอนอีกครั้งจะได้ลำดับบิตonic 8 บิตของขนาด n / 8 ซึ่งเป็น 1 เนื่องจากลำดับบิตonic ทั้งหมดนี้ถูกเรียงลำดับและทุกลำดับ bitonic มีองค์ประกอบหนึ่งจะเรียงลำดับได้
ในการจัดเรียงลำดับความยาว n จากสองลำดับ จะเรียงลำดับของความยาว n / 2 ใช้การเปรียบเทียบ O( log n)
เนื่องจากแต่ละขั้นตอนของเครือข่ายการเรียงลำดับประกอบด้วย n / 2 comparators ดังนั้นการเปรียบเทียบทั้งหมด O(n logn)
def bitonic_compare(up, x):
def bitonic_merge(up, x): 
def bitonic_sort(up, x):
H.W. Lang Bitonic sortค้นหาเมื่อ 7 พฤษภาคม 2561
John Mellor-Crummy Bitonic Sort ค้นหาเมื่อ 7 พฤษภาคม 2561
Thomas W. Christopher Bitonic Sort ค้นหาเมื่อ 7 พฤษภาคม 2561
geeksforgeeks Bitonic Sort ค้นหาเมื่อ 7 พฤษภาคม 2561
วงศ์ผักเสี้ยน
วงศ์ผักเสี้ยน หรือ Cleomaceae เป็นวงศ์ขนาดเล็กของพืชมีดอก อยู่ในอันดับ Brassicales ประกอบด้วย 300 สปีชีส์ใน 10 สกุลหรือประมาณ 150 สปีชีส์ใน 17 สกุล แต่เดิมสกุลเหล่านี้อยู่ในวงศ์ Capparaceaeแต่ถูกแยกออกมาเพราะมีข้อมูลดีเอ็นเอที่แสดงถึงความใกล้เคียงกับวงศ์ Brassicaceae มากกว่า Capparaceae ระบบ APG II ให้ Cleomaceae รวมอยู่ใน Brassicaceae
ใน พ.ศ. 2537 กลุ่มของนักวิทยาศาสตร์ นำโดย Walter Stephen Judd เสนอให้รวม Capparaceae (ซึ่งในเวลานั้นรวม Cleomaceae ด้วย) เข้ากับ Brassicaceae การวิเคราะห์ดีเอ็นเอในช่วงแรกแสดงให้เห็นว่า Capparaceae - ซึ่งในเวลานั้นถือเป็น paraphyletic และคนอื่นๆ เสนอให้แยกสกุลที่ใกล้เคียงกับ Brassicaceae ไปยังวงศ์ Cleomaceae. วงศ์ Cleomaceae และ Brassicaceae แยกออกจากกันเมื่อประมาณ 41 ล้านปีที่แล้ว ทั้งสามวงศ์นี้จัดอยู่ในอันดับ Brassicales). ระบบ APG II รวม Cleomaceae และ Brassicaceae การจัดจำแนกแบบอื่นยังคงให้อยู่ใน Capparaceae แต่ทางเลือกโดยมีการจัดให้สกุล "Cleome" และใกล้เคียงอยู่ใน Brassicaceae หรือแยกมาอยู่ในวงศ์ Cleomaceae ระบบ APG III system เลือกที่จะแยกวงศ์ออกมา ข้อมูลความสัมพันธ์กับวงศ์ ตามข้อมลดีเอ็นเอเมื่อ พ.ศ. 2555 สรุปได้ดังนี้
ใบเป็นใบประกอบแบบนิ้วมือ เกสรตัวผู้ 6 อัน 
ประกอบไปด้วยสกุล:
การศึกษาเกี่ยวกับดีเอ็นเอล่าสุด ไม่สามารถแยกความแตกต่างระหว่างสกุล "Cleome", "Podandrogyne"และ "Polanisia" ออกจากกัน บางครั้งจึงยุบสองสกุลหลัง และรวมเป็น "Cleome" "อย่างกว้าง"
ฟิเนส
ฟิเนส () เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ประพันธ์คำร้องโดย Mars, Philip Lawrence, Christopher Brody Brown, James Fauntleroy, Johnathan Yip, Ray Romulus, Jeremy Reeves และ Ray McCullough II เพลงในเวอร์ชั่นต้นฉบับติดชาร์ต อันดับที่ 199 ใน French SNEP charts ปี ค.ศ. 2016 ในวันที่ 4 มกราคม ค.ศ. 2018 ได้ออกจำหน่ายเวอร์ชันรีมิกซ์กับ Cardi B
ท่าอากาศยานเบอร์ลินเท็มเพิลโฮฟ
ท่าอากาศยานเบอร์ลินเท็มเพิลโฮฟ (; ) เป็นท่าอากาศยานแห่งหนึ่งในกรุงเบอร์ลิน ประเทศเยอรมนี ตั้งอยู่ในบุรีเท็มเพิลโฮฟ-เชอเนอแบร์ค (Tempelhof-Schöneberg) ทางใต้กลางของกรุงเบอร์ลิน ท่าอากาศยานฯ ยุติการดำเนินงานใน ค.ศ. 2008 ท่ามกลางข้อพิพาท ทำให้เทเกิลและเชอเนอเฟ็ลท์เป็นท่าอากาศยานหลักสองแห่งในนคร
กระทรวงคมนาคมกำหนดเท็มเพิลโฮฟเป็นท่าอากาศยานเมื่อวันที่ 8 ตุลาคม ค.ศ. 1923 อาคารผู้โดยสารเก่าเดิมสร้างขึ้นใน ค.ศ. 1927 รัฐบาลนาซีเริ่มการบูรณะขนานใหญ่กลางคริสต์ทศวรรษ 1930 เพื่อรองรับการจราจรทางอากาศที่เพิ่มขึ้น
เท็มเพิลโฮฟเป็นท่าอากาศยานก่อนสงครามโลกครั้งที่สองสัญรูปหนึ่งในสามแห่งของทวีปยุโรป อีกสองแห่งได้แก่ ท่าอากาศยานครอยดอนในกรุงลอนดอนและท่าอากาศยานปารี–เลอบูร์แก (Paris–Le Bourget Airport) แห่งเก่าซึ่งปัจจุบันทั้งสองเลิกใช้แล้ว ท่าอากาศยานนี้ได้รับสถานภาพสัญรูปเพิ่มอีกในฐานะศูนย์กลางการลำเลียงเบอร์ลิน (Berlin Airlift) ในปี 1948–49 ลักษณะโดดเด่นที่สุดอย่างหนึ่งของท่าอากาศยานนี้คือหลังคาแบบเปิดประทุนขนาดใหญ่ที่ยื่นออกไปเหนือลาดเชิงเขา สามารถรองรับสายการบินร่วมสมัยส่วนใหญ่ในคริสต์ทศวรรษ 1950 ถึงต้นคริสต์ทศวรรษ 1970 ได้ อาคารหลักของท่าอากาศยานเท็มเพิลโฮฟเคยติดอันดับอาคารใหญ่ที่สุดในโลก 20 อันดับแรก
ท่าอากาศยานเท็มเพิลโฮฟยุติการดำเนินงานทั้งหมดเมื่อวันที่ 30 ตุลาคม ค.ศ. 2008 ต่อมามีการใช้เป็นพื้นที่นันทนาการเรียก "เท็มเพิลโฮเฟอร์เฟ็ลท์" ในเดือนกันยายน ค.ศ. 2015 มีประกาศว่าจะใช้เท็มเพิลโฮฟเป็นค่ายผู้ลี้ภัยฉุกเฉินด้วย
การเรียงลำดับเชลล์
Shellsort หรือที่เรียกว่า Shell sort หรือ Shell's method คือการเปรียบเทียบการเปรียบเทียบในสถานที่ มันสามารถมองเห็นได้เป็นอย่างใดอย่างหนึ่งโดยทั่วไปของการเรียงลำดับโดยการแลกเปลี่ยน (bubble sort) หรือการเรียงลำดับโดยการแทรก (insertion sort) วิธีนี้เริ่มต้นด้วยการเรียงลำดับคู่ขององค์ประกอบที่ห่างกันซึ่งกันและกันแล้วค่อยลดช่องว่างระหว่างส่วนที่จะนำมาเปรียบเทียบ เริ่มต้นด้วยองค์ประกอบที่แยกออกจากกันทำให้สามารถเคลื่อนย้ายองค์ประกอบที่ไม่อยู่ในสถานที่ออกไปได้เร็วกว่าการแลกเปลี่ยนเพื่อนบ้านที่ใกล้ที่สุดเพียงอย่างเดียว โดนัลด์เชลล์ได้ตีพิมพ์ฉบับแรกในปีพศ. 2502 เวลาทำงานของ Shellsort ขึ้นอยู่กับลำดับช่องว่างที่ใช้มาก สำหรับตัวแปรที่เป็นประโยชน์หลายประการการกำหนดความซับซ้อนของเวลายังคงเป็นปัญหาที่เปิดอยู่ตัวอย่างการจัดเรียงแบบ Shellsort
การเรียงลำดับครั้งแรกจะดำเนินการเรียงลำดับการแทรกในห้าอาร์เรย์ย่อย (a, a, a), a, a, a, ยกตัวอย่างเช่นมันจะเปลี่ยน อาร์เรย์ย่อย (a, a, a) จาก (62, 17, 25) เป็น (17, 25, 62) การเรียงลำดับถัดไปจะเรียงลำดับตามรูปแบบ อาร์เรย์ย่อย สามชุด (a, a, a, a), (a, a, a, a), (a, a, a, a) รหัสผ่านสุดท้ายคือ 1-sorting คือการเรียงลำดับแบบธรรมดาของอาร์เรย์ทั้งหมด (a, ... , a)
เป็นตัวอย่างแสดงให้เห็นว่า อาร์เรย์ย่อย ที่ Shellsort ดำเนินการอยู่ในระยะแรกสั้น; ต่อมาพวกเขาจะยาว แต่เกือบจะสั่ง ในทั้งสองกรณีการจัดเรียงแทรกทำงานได้อย่างมีประสิทธิภาพ
Shellsort ไม่เสถียร: อาจเปลี่ยนแปลงลำดับขององค์ประกอบที่มีค่าเท่ากัน เป็นอัลกอริธึมการจัดเรียงแบบปรับตัวที่ทำงานได้เร็วขึ้นเมื่อป้อนข้อมูลบางส่วน
รายการผลต่าง
รายการความแตกต่าง (Difference List) ในวิทยาการคอมพิวเตอร์ อาจมีความแตกต่างระหว่างโครงสร้างข้อมูลที่หนึ่งและข้อมูลที่สองสำหรับการแสดงในรายการอย่างใดอย่างหนึ่ง ซึ่งหนึ่งในโครงสร้างข้อมูลเหล่านี้มีอาจจะมีสองรายการ และแสดงให้เห็นถึงความแตกต่างของทั้งสองโครงสร้างข้อมูลที่มีการดำเนินการเรียงต่อกันอย่างมีประสิทธิภาพ
A = [1,2,3,4]
B = [2,5]
»> def diff(first, second):
»> diff(A, B)
[1, 3, 4]
»> diff(B, A)
[5]
ลำดับย่อยเพิ่มยาวที่สุด
ในวิทยาการคอมพิวเตอร์ ปัญหา subsequence ที่ยาวที่สุดโดยการเพิ่มขึ้นเรื่อยๆ คือการ หา subsequence ลำดับองค์ประกอบของ subsequence ที่อยู่ในการเรียงกันของข้อมูลจากต่ำสุดไปสูงสุดและที่ subsequence เท่าที่จะทำได้ subsequence นี้ไม่จำเป็นต้องต่อเนื่องกันหรือไม่ซ้ำกัน
ในข้อมูลชุดแรก
0, 12, 2, 6 ,13, 7, 15
subsequence แบบเพิ่มขึ้นที่ยาวที่สุดคือ
0, 2, 6, 7, 15
Subsequence นี้มีความยาวเท่ากับหก Subsequence แบบเพิ่มขึ้นที่ยาวที่สุด ไม่ใช่มีเฉพาะในตัวอย่าง : เช่น
0, 2, 6, 7, 15 หรือ
0, 2, 6, 13, 15
การปฏิวัติถาวร
การปฏิวัติถาวร () คือคำที่ใช้ทฤษฎีตามลัทธิมากซ์ บัญญัติขึ้นโดยคาร์ล มากซ์และฟรีดริช เองเงิลส์เมื่อประมาณปี ค.ศ. 1850 แต่ภายหลังถูกนำมาเชื่อมโยงอย่างมากกับแนวคิดของเลออน ทรอตสกี อย่างไรก็ตามนักทฤษฎีเรียกใช้คำดังกล่าวแตกต่างกันออกไป เช่น มากซ์เองใช้อธิบายยุทธวิธีที่ชนชั้นนักปฏิวัติจะต้องดำเนินการไขว่คว้าหาผลประโยชน์ของกลุ่มอย่างอิสระและปราศจากการประนีประนอมต่อไป แม้จะมีการทาบทามให้ร่วมเป็นพันธมิตรทางการเมืองจากกลุ่มการเมืองอื่น หรือกลุ่มการเมืองอื่นซึ่งเป็นศัตรูนั้นจะมีบทบาททางสังคมเหนือกว่าตนมากก็ตาม
ในภายหลัง ทรอตสกีได้เสนอแนวคิด "การปฏิวัติถาวร" ในแบบฉบับของตน คือใช้อธิบายวิธีที่จะสามารถทำให้เกิดการปฏิวัติสังคมนิยมขึ้นในสังคมซึ่งยังไม่ได้บรรลุการพัฒนาระบบทุนนิยมขั้นสูง และสาระบางส่วนตามทฤษฎีของเขายังได้ชี้ให้เห็นว่าแนวทาง "สังคมนิยมประเทศเดียว" นั้นเป็นไปไม่ได้ นอกจากนี้เขายังได้แย้งอีกว่า
การปฏิวัติโลก
การปฏิวัติโลก () คือแนวคิดตามลัทธิมากซ์ของฝ่ายซ้ายจัดในการล้มล้างระบอบทุนนิยมของทุกประเทศด้วยการปฏิวัติอย่างตระหนักรู้ (conscious) โดยกลุ่มชนชั้นแรงงานจัดตั้ง ซึ่งการปฏิวัติเหล่านี้ไม่จำเป็นต้องเกิดขึ้นโดยพร้อมเพรียงกัน แต่ให้ก่อการขึ้นเมื่อเวลาและสถานที่ (รัฐหรือดินแดน) ใดก็ตามเข้าเงื่อนไขที่จะทำให้ฝ่ายปฏิวัติ (พรรคปฏิวัติ) สามารถยึดสิทธิ์ถือครองและการปกครองจากชนชั้นกระฎุมพีได้สำเร็จ และสามารถสถาปนารัฐแรงงานซึ่งยึดหลักการที่สังคมร่วมเป็นเจ้าของ (social ownership) ในปัจจัยการผลิต (means of production) ส่วนกรณีของลัทธิทรอตสกี ยังพิจารณาเงื่อนไขที่จำเป็นอื่น ๆ ในระดับสากล เช่น การต่อสู้ระหว่างชนชั้น และการก่อการในระดับโลก ถือเป็นองค์ประกอบสำคัญและปัจจัยหลักที่อธิบายว่าทำไมแนวทางสังคมนิยมประเทศเดียวถึงประสบความล้มเหลว
เป้าหมายสูงสุดของการปฏิวัติสังคมนิยมในระดับสากลคือเพื่อให้เกิด "โลกสังคมนิยม" หรือ "ระบอบสังคมนิยมทั่วโลก" (world socialism) และภายหลังพัฒนาไปถึงขั้น "คอมมิวนิสต์ไร้พรมแดน" (stateless communism; ระบอบคอมมิวนิสต์เดียวที่ปกครองโลก)
คณะวิทยาศาสตร์และเทคโนโลยี มหาวิทยาลัยเทคโนโลยีราชมงคลพระนคร
คณะวิทยาศาสตร์และเทคโนโลยี (อังกฤษ: Faculty of Science and Technology) เน้นการจัดการศึกษา เพื่อผลิตบัณฑิตนักปฏิบัติบนฐานความเชี่ยวชาญด้านคณิตศาสตร์ วิทยาศาสตร์และเทคโนโลยี เสริมสร้างทักษะสู่โลกอาชีพ
มหาวิทยาลัยเทคโนโลยีราชมงคลพระนคร ได้รับการสถาปนาขึ้นตามพระราชบัญญัติมหาวิทยาลัยเทคโนโลยีราชมงคล เมื่อวันที่ 18 มกราคม พ.ศ. 2548 โดยเป็นการรวมสถาบันการศึกษาเดิมของสถาบันเทคโนโลยีราชมงคลจำนวน 5 วิทยาเขต ประกอบด้วย วิทยาเขตเทเวศร์ วิทยาเขตโชติเวช วิทยาเขตพณิชยการพระนคร วิทยาเขตชุมพรเขตรอุดมศักดิ์ และวิทยาเขตพระนครเหนือ ปัจจุบันแยกเป็นศูนย์เพื่อจัดการเรียนการสอนเป็น 4 ศูนย์คือ ศูนย์เทเวศร์ ศูนย์โชติเวช ศูนย์พณิชยการพระนคร และศูนย์พระนครเหนือ
คณะวิทยาศาสตร์และเทคโนโลยี ได้จัดตั้งตามกฎกระทรวง การจัดตั้งส่วนราชการในมหาวิทยาลัยเทคโนโลยีราชมงคลพระนคร กระทรวงศึกษาธิการ พ.ศ. 2549 เมื่อวันที่ 28 พฤศจิกายน พ.ศ. 2549 ซึ่งเป็นคณะที่ทำการเรียนการสอน ผลิตบัณฑิตและการทำวิจัยด้านวิทยาศาสตร์และเทคโนโลยี คณะวิทยาศาสตร์และเทคโนโลยีตั้งอยู่ที่ศูนย์พระนครเหนือ ในปี พ.ศ. 2550 คณะวิทยาศาสตร์และเทคโนโลยีได้เริ่มมีการจัดการเรียนการสอนหลักสูตรวิทยาศาสตรบัณฑิต (วท.บ.) 2 สาขาวิชา คือสาขาวิชาเทคโนโลยีคอมพิวเตอร์ (ปัจจุบันเปลี่ยนเป็น วิทยาการคอมพิวเตอร์) และสาขาวิชาสิ่งแวดล้อมและทรัพยากรธรรมชาติ ในปี พ.ศ. 2556  ได้เปิดหลักสูตรวิทยาศาสตรบัณฑิต (วท.บ.) อีก 1 สาขาวิชาคือสาขาวิชาวัสดุศาสตร์อุตสาหกรรม ในปี พ.ศ.2557 ปัจจุบันคณะวิทยาศาสตร์และเทคโนโลยีได้มีการจัดการเรียนการสอนระดับปริญญาตรี หลักสูตรวิทยาศาสตรบัณฑิต (วท.บ.) 4 หลักสูตร คือ
1. วิทยาการคอมพิวเตอร์ (B.Sc. Computer Science)
2. วิทยาการข้อมูลและเทคโนโลยีสารสนเทศ (B.Sc. Data Science & Information Technology)
3. วิทยาศาสตร์และเทคโนโลยีสิ่งแวดล้อม (B.Sc. Environmental Science and Technology)
4. วัสดุศาสตร์อุตสาหกรรม (B.Sc. Industrial Materials Science)
เว็บไซต์ : http://www.sci.rmutp.ac.th
ซัมบวงกาซิตี
ซัมบวงกาซิตี (Chavacano: "Ciudad de Zamboanga", ) เป็นนครหนาแน่นแห่งหนึ่งในเขตตังไวนางซัมบวงกา ประเทศฟิลิปปินส์ มีประชากร 861,799 คนในปี ค.ศ. 2015 เป็นนครที่มีประชากรมากเป็นอันดับที่ 6 และมีพื้นที่มากเป็นอันดับที่ 3 ของประเทศ นครแห่งนี้ถือเป็นศูนย์พาณิชยกรรมและอุตสาหกรรมของภูมิภาคตังไวนางซัมบวงกา ซัมบวงกาซิตีได้รับการยกฐานะให้เป็นนครหนาแน่นเมื่อวันที่ 22 พฤศจิกายน ค.ศ. 1983
แม้ว่าในทางภูมิศาสตร์ ซัมบวงกาซิตีจะตั้งอยู่ในจังหวัดตีโมกซัมบวงกา แต่นครปกครองอย่างเป็นอิสระจากตัวจังหวัด
กรมการท่องเที่ยวเลือกซัมบวงกาซิตีให้เป็นจุดหมายปลายทางด้านการท่องเที่ยวที่สำคัญบนคาบสมุทรซัมบวงกา ในปี ค.ศ. 2005 มีนักท่องเที่ยวเข้ามา 439,160 คน ซึ่งเพิ่มขึ้นจากปีก่อน 8% และจากการรายงาน พบว่า 50% ของนักท่องเที่ยวที่เข้ามาในประเทศฟิลิปปินส์ จะมาเยี่ยมเยือนซัมบวงกาซิตีด้วย
ซัมบวงกาซิตีเป็นนครที่มีประชากรมากเป็นอันดับที่ 6 ของประเทศ และอันดับที่ 2 ของมินดาเนา รองจากดาเบา ในช่วงปี ค.ศ. 2010-2015 พบว่ามีประชากรเพิ่มขึ้นถึง 54,670 คน คิดเป็นร้อยละ 1.26 ซึ่งน้อยกว่าช่วงปี ค.ศ. 2000-2010 ที่เพิ่มขึ้นร้อยละ 2.98% คาดการณ์ว่าประชากรจะถึงหลักล้านในช่วงปี ค.ศ. 2020-2025
บารังไกย์ที่มีประชากรมากที่สุดคือ ตาโลน-ตาโลน ซึ่งมีประชากรร้อยละ 4.1 ของนคร รองลงมาเป็นบารังไกย์มัมปัง (4.0%), ตูมากา (3.6%), เตตูอัน (3.5%), คาลารีอัน (3.4%), ซันโรเค และปาโซนันคา (ทั้งคู่ 3.2%)
ส่วนใหญ่นับถือศาสนาคริสต์ ร้อยละ 70 รองลงมานับถือศาสนาอิสลาม ร้อยละ 25 และมีกลุ่มน้อยที่นับถือศาสนาพุทธ, ลัทธินอกศาสนา, ลัทธิวิญญาณ, อเทวนิยม และศาสนาซิกข์
บรรพบุรุษของผู้อาศัยในเมืองปัจจุบัน ถูกเชื่อว่ามีการอพยพไปยังมินดาเนาตะวันตกเฉียงใต้ กลุ่มชาติพันธุ์ที่ยังคงเหลือในตัวเมืองนี้ ได้แก่ ซามา, ยาคัน, เตาซุก และบัดเจา
"ซัมบวงเกโน" เป็น 1 ใน 6 ภาษาของฟิลิปปินส์ที่มีพื้นฐานจากภาษาสเปน มักรู้จักกันในชื่อภาษาชาบากาโน ภาษานี้ใช้พูดกันในตัวเมืองและในจังหวัดบาซีลันที่อยู่ใกล้เคียงกัน ภาษาหลักอื่น ๆ ได้แก่ ภาษาฟิลิปีโน และภาษาอังกฤษ
ภาษาอื่น ๆ ที่พูดโดยผู้อพยพเข้ามาในตัวเมือง ได้แก่ ภาษาเตาซุก, ภาษาเซบัวโน, ภาษาฮีลีไกโนน และภาษาซูบาโนน
ท่าอากาศยานนานาชาติซัมบวงกา มีทางวิ่งยาว 2,610 เมตร สามารถรองรับเครื่องบินใหญ่อย่าง C-17 Globemaster III, Antonov An-124, Airbus A330 และ Boeing 747 ได้ โดยรัฐบาลได้อัดฉีดเงินกว่า 240 ล้านเปโซเพื่อปรับปรุงท่าอากาศยาน ในปี ค.ศ. 2008 ท่าอากาศยานนานาชาติซัมบวงกาเป็นท่าอากาศยานที่มีผู้โดยสารมากเป็นอันดับที่ 10 ของประเทศ
รูปแบบการขนส่งภายในตัวเมืองได้แก่ แท็กซี่, รถจี๊ปนีย์, รถสามล้อเครื่อง และ "ฮาบาล-ฮาบาล" นอกจากนี้ยังมีรถโดยสารปรับอากาศของกลุ่มบริษัทรถโดยสารประจำทางยันโซน ที่ให้บริการระยะทางไกลจากซัมบวงกาไปยังส่วนอื่น ๆ ของมินดาเนาและวิซายัส
ในปี ค.ศ. 2002 ท่าเรือซัมบวงกา มีสถิติผู้โดยสารกว่า 5.57 ล้านคน แซงหน้าท่าเรือที่จังหวัดบาตังกัส 1.3 ล้านคน และท่าเรือมะนิลาที่ 1.59 ล้านคน ต่อมาวันที่ 28 พฤษภาคม ค.ศ. 2009 รัฐบาลได้สนับสนุนเงินกว่า 700 ล้านเปโซ เพื่อขยายท่าเรือ
เมตกาลา
เมตกาลา () หรือชื่ออย่างเป็นทางการคือ คอสทูมอินสติติวต์กาลา (Costume Institute Gala) หรือรู้จักในอีกชื่อว่า เมตบอล (Met Ball) เป็นงานเลี้ยงประจำปีเพื่อหารายได้เข้าสถาบันเครื่องแต่งกายแห่งพิพิธภัณฑ์ศิลปะเมโทรโพลิทันในนครนิวยอร์ก ถือเป็นการเปิดตัวการจัดแสดงงานครั้งใหญ่ประจำปีของสถาบันฯ โดยในแต่ละปีจะมีการเฉลิมฉลองผ่านธีมการจัดแสดงเครื่องแต่งกายของสถาบันในปีนั้น ในการจัดแสดงงานจะกำหนดลักษณะการแต่งกายให้เป็นทางการในช่วงกลางคืน โดยแขกที่มางานจะคาดหวังให้แต่งกายเข้ากับธีมการแสดงงาน และแต่ละปีจะมีคนดังได้รับการคัดเลือกให้นั่งเก้าอี้ทรงเกียรติของงาน
คนไทยคนแรกที่ได้รับเชิญให้เข้าร่วมงานเมตกาลาคือ ณิชาภัทร สุภาพ โดยเธอเลือกสวมชุดแบบตัดเย็บพิเศษจากปีเตอร์ ดันดาส ซึ่งในปีก่อนๆ ปีเตอร์ ดันดาสได้ออกแบบชุดงานเมตกาลาให้กับบียอนเซ่ นาโอมิ แคมเบล และคิม คาดาชเชี่ยน
https://www.vogue.co.th/fashion/article/nichapatsinmetgala2018
Wake Up ชะนี The Series
Wake Up ชะนี The Series เป็นละครชุด (ซีรีส์) ประเภทคอมเมดี้ มีเค้าโครงมาจากหนังสือ "Wake Up ชะนี! "ตื่นเถอะค่ะ! ชะนีขา"" ของหมอตุ๊ด (นายแพทย์อุเทน บุญอรณะ) ผลิตโดยจีเอ็มเอ็มทีวี และภาพดีทวีสุข ออกอากาศทางช่องวัน ทุกวันเสาร์ เวลา 22.15 น. - 23.15 น. ตั้งแต่วันที่ 17 มีนาคม พ.ศ. 2561 ถึงวันที่ 16 มิถุนายน พ.ศ. 2561
เมื่อ 4 ชะนี*เพื่อนสาวกำลังมีปัญหาความรัก
เจน (อคัมย์สิริ สุวรรณศุข) ชะนีมีอายุที่อยากแต่งงาน แต่แฟนก็ยังคงยุ่งแต่กับงานที่ต้องเดินทางไปมาในต่างประเทศ ทำให้ไม่ค่อยมีเวลาอยู่ด้วยกัน จนวันหนึ่งได้ไปพบกับหนุ่มน้อยที่พยายามตามจีบตัวเองให้ติด แม้จะรู้ว่าเจนมีแฟนอยู่แล้ว เจนจึงต้องเลือกระหว่าง ผู้ชายรู้ที่อาจรู้ใจแต่มักไม่มีเวลาให้ กับ เด็กชายที่ยังไม่รู้ใจแต่คอยมีเวลาให้เสมอ
กล้วย (อภิษฎา เครือคงคา) ชะนีวันไนท์สแตนด์ที่หวังรอคอยรักแท้จากคนที่นอนด้วยในแต่ละวัน ได้แต่เล่ามโนเพ้อฝันให้เพื่อน ๆ ในกลุ่มฟังถึงคู่นอนที่อยู่ด้วยกันเพียงคืนเดียวและจากไป จนไม่เคยรู้เลยว่าความรักที่แท้จริงนั้นมันเป็นอย่างไร
เอ๋ย (มณีรัตน์ คำอ้วน) ชะนีที่อายุเข้าเลข 3 ไปแล้วแต่ไม่อยากขึ้นคาน จึงพยายามทำทุกวิธีทางเพื่อให้ได้ผู้ชายมาเป็นคู่ครอง ซึ่งผลลัพธ์ในแต่ละครั้งก็ไม่เป็นไปตามที่คิดไว้ตลอด ต้องกลับมาพร้อมความเศร้าเหงาหงอยให้เพื่อนชะนีคอยปลอบใจแทบจะทุกครั้ง
ตาต้า (ทิพนารี วีรวัฒโนดม) ชะนีเด็ก อายุน้อยสุดในกลุ่ม อ่อนต่อโลก ไร้ประสบการณ์ ไม่เคยมีแฟนมาก่อน เพราะถูกตีกรอบตั้งแต่เด็กว่าห้ามมีความรัก แม้สมัยเรียนจะมีผู้ชายมาจีบตัวเองก็วิ่งหนี จนเมื่อเรียนจบย่างเข้าวัยทำงาน หม่าม๊า (แม่) ก็บอกให้รีบหาแฟนมาไว้ช่วยดูแลกิจการที่บ้านในอนาคต และถ้าหาไม่ได้ก็จะจับคลุมถุงชนกับลูกชายของครอบครัวคู่ค้าที่สนิทกัน
สารพัดปัญหาของชะนีเหล่านี้จะแก้ได้หรือไม่ เมื่อ ณัฐ (นิติ ชัยชิตาทร) หมอตุ๊ดเพียงคนเดียวในกลุ่มที่ต้องปวดหัวกับคนไข้ในแต่ละวันและยังบอบช้ำกับความรักครั้งเก่าในอดีต ต้องมาคอยช่วยให้คำปรึกษากับเพื่อนชะนีทั้ง 4 ที่กำลังมีปัญหา พร้อมทั้งยอมเปิดใจตัวเองเพื่อรับความรักครั้งใหม่ที่เข้ามาในชีวิต
เรื่องราวของกลุ่มเพื่อน 4 ชะนี 1 ตุ๊ดจะเป็นอย่างไรต่อไป ติดตามได้ในซีรีส์เรื่องนี้
เป็นช่วงพิเศษไม่เกี่ยวเนื่องกับเนื้อเรื่องหลัก ออกอากาศตั้งแต่ตอนที่ 5 จนถึงตอนที่ 12 กำกับโดย หลุง ล้อจิตรอำนวย
มิสแกรนด์หนองคาย
มิสแกรนด์หนองคาย () เป็นการประกวดนางงามของจังหวัดหนองคาย จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์หนองคายมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์หนองคายคนปัจจุบัน คือ ปิณฑิรา พุทธรักษา ได้รับตำแหน่งเมื่อวันที่ 13 พฤษภาคม พ.ศ. 2561 ณ โรงแรมหนองคาย ธาวิลล่า หนองคาย2018: ชุดนครานาคินทร์ แรงบันดาลใจมาจากพญานาคผู้ปกปักรักษาแม่น้ำโขง จังหวัดหนองคายเป็นจังหวัดที่ติดกับแม่น้ำโขง มีการดำรงชีพ วิถีชิวิต ความเชื่อเกี่ยวกับแม่น้ำโขง และเชื่อกันว่าในแม่น้ำโขงนั้นมีพญานาคอาศัยอยู่ ชุดที่ออกแบบ จึงเป็นชุดนักรบนาคราช ผู้คอยพิทักษ์รักษาสายน้ำ จะออกแบบให้มีความเข้มแข็ง หนักแน่น สวยงาม และมีพลังอยู่ในตัว จึงให้ชื่อชุดว่า “นครานาคินทร์”
2017: ชุดราชินีแห่งสายน้ำเจ้าพระยา สุวรรณหงส์ทรงพู่ห้อย งามชดช้อยลอยหลังสินธุ์ เพียงหงส์ทรงพรมมินทร์ ลินลาศเลื่อนเตือนตาชม เล่าเรื่องราวที่ถูกถ่ายทอดความสวยงามไว้กับชุดไทยศิวาลัยประยุกต์สไบสองชาย และบันทึกเรื่องราวของวิถีชีวิตความผูกพันธุ์กับสายน้ำและเชิดชูสิ่งล้ำค่า มรดกทางวัฒนธรรม อันได้แก่ เรื่องพระที่นั่งสุพรรณหงส์
ผู้ฝึกสอนส่วนบุคคล
ผู้ฝึกสอนส่วนบุคคล () คือบุคคลที่ได้รับใบรับรองระดับความรู้ในด้านสมรรถภาพร่างกาย ที่เกี่ยวข้องกับใบสั่งการออกกำลังกายและการสอนออกกำลังกาย ผู้ฝึกสอนส่วนบุคคลจะช่วยกระตุ้นให้ลูกค้าตั้งเป้าหมายและให้ผลตอบรับ และดูแลลูกค้า ผู้ฝึกสอนจะช่วยวัดจุดแข็งจุดอ่อนของลูกค้าโดยประเมินจากสมรรถภาพทางกาย การประเมินนี้อาจวัดก่อนและหลังจากโปรแกรมการออกกำลังกายเพื่อวัดความพัฒนาสมรรถภาพทางกายของลูกค้า ผู้ฝึกสอนอาจให้ความรู้แก่ลูกค้าในด้านอื่นนอกเหนือจากการออกกำลังกาย อย่างเช่นแนวทางด้านสุขภาพทั่วไปและด้านโภชนาการ
หากผู้ฝึกสอนส่วนบุคคลสงสัยว่าลูกค้ามีสภาพทางการแพทย์ที่อาจทำให้การออกกำลังได้ไม่อย่างปลอดภัยในโปรแกรมออกกำลังกาย ผู้ฝึกสอนควรให้ลูกค้าหาผู้เชี่ยวชาญเฉพาะทางตรวจลูกค้าก่อน
ดีโปโลก
นครดีโปโลก (เซบัวโน: Dakbayan sa Dipolog; ; ชาบากาโน: "Ciudad de Dipolog"; Subanen: "Gembagel G'benwa Dipuleg/Bagbenwa Dipuleg") เป็นนครระดับที่ 3 และเป็นเมืองศูนย์กลางประจำจังหวัดฮีลากังซัมบวงกา ประเทศฟิลิปปินส์ เมืองนี้มีประชากร 130,759 คนในปี ค.ศ. 2015
ตัวเมืองมีเนินเขาตั้งอยู่ทางทิศตะวันออกเฉียงใต้ และติดกับทะเลซูลูทางทิศเหนือ ดีโปโลกมีชื่อเสียงในด้านกล้วยไม้และอุตสาหกรรมปลาซาร์ดีน เมืองนี้ได้รับสมญา "ประตูสู่มินดาเนาตะวันตก"
และ "เมืองแห่งปลากระป๋อง" การเดินทางมายังดีโปโลก สามารถเดินทางอากาศยานมาลงที่ท่าอากาศยานดีโปโลก หรือใช้บริการเรือมาลงที่ท่าเรือปูลาอูอันที่เมืองดาปีตัน
สถานที่ท่องเที่ยวสำคัญในเมืองนี้ คือ ถนนเลียบชายฝั่งดีโปโลก ซึ่งปัจจุบันอยู่ในระหว่างการก่อสร้างระยะที่สอง และมีแผนก่อสร้างในระยะที่สาม
ราชสโมสรกีฬาอันเดอร์เลคต์
ราชสโมสรกีฬาอันเดอร์เลคต์ หรือ อันเดอร์เลคต์ (, , ) หรือ RSCA (, , ) เป็นสโมสรฟุตบอลอาชีพในประเทศเบลเยียม ตั้งอยู่ที่เมืองอันเดอร์เลคต์ เขตนครหลวงบรัสเซลส์ ปัจจุบันกำลังแข่งขันในเบลเจียนเฟิสต์ดิวิชัน เอ สโมสรคว้าแชมป์ยุโรปได้ 5 สมัย จึงเป็นสโมสรจากเบลเยียมที่ประสบความสำเร็จในฟุตบอลยุโรปมากที่สุด ส่วนในประเทศ พวกเขาคว้าแชมป์ลีก 34 สมัย แชมป์เบลเจียนคัพ 9 สมัย อันเดอร์เลคต์ทำสถิติคว้าแชมป์ลีกติดต่อกันมากที่สุด 5 สมัย ระหว่างฤดูกาล 1963–64 ถึง 1967–68
สโมสรก่อตั้งในปี ค.ศ. 1908 และเลื่อนชั้นขึ้นมาเล่นลีกสูงสุดในฤดูกาล 1921–22 และนับตั้งแต่ฤดูกาล 1935–36 พวกเขาอยู่บนลีกสูงสุดมาโดยตลอด สโมสรคว้าแชมป์ลีกสมัยแรกในฤดูกาล 1946–47 และหลังจากนั้น พวกเขาก็ไม่เคยจบอันดับต่ำกว่าที่ 6 ในลีกเลย สโมสรคว้าแชมป์ยุโรปมากเป็นอันดับที่ 12 และอยู่ในอันดับที่ 41 จากการจัดอันดับของยูฟ่าในปี ค.ศ. 2012 อันดับที่ดีที่สุดคืออันดับที่ 1 ในปี ค.ศ. 1986 โดยสโมสรได้อันดับนี้ร่วมกับยูเวนตุส
อันเดอร์เลคต์เคยลงเล่นนัดเหย้าที่แอสทริดพาร์กตั้งแต่ ค.ศ. 1917 ก่อนที่จะย้ายไปใช้สนามกีฬากงสต็องต์ ฟันเดิน สต็อค ใน ค.ศ. 1983 สีชุดแข่งคือม่วงและขาว คู่ปรับที่สำคัญได้แก่ กลึบบรึคเคอ และสแตนดาร์ดลีแยฌ
การเลือกตั้งทั่วไปในประเทศมาเลเซีย พ.ศ. 2561
การเลือกตั้งทั่วไปในประเทศมาเลเซียครั้งที่ 14 จัดขึ้นเมื่อวันที่ 9 พฤษภาคม 2561 เพื่อเลือกตั้งสมาชิกของรัฐสภามาเลเซียชุดที่ 14 มีการเลือกตั้งทั้ง 222 ที่นั่งในเดวันรักยัต และ 505 ที่นั่งในสภานิติบัญญัติ 12 จาก 13 รัฐ รัฐสภามาเลเซียชุดที่ 13 ถูกยุบเมื่อวันที่ 7 เมษายน 2561
รัฐธรรมนูญแห่งมาเลเซียกำหนดให้จัดการเลือกตั้งในปีปฏิทินที่ห้ายกเว้นสมเด็จพระราชาธิบดีมาเลเซียทรงยุบสภาผู้แทนราษฎรเนื่องจากญัตติไม่ไว้วางใจหรือตามคำร้องของนายกรัฐมนตรี
ผลการเลือกตั้งปรากฏว่า แนวร่วมแห่งความหวัง แนวร่วมฝ่ายค้านหลักในรัฐสภา ชนะการเลือกตั้ง ซึ่งได้เสียงข้างมากในสภาผู้แทนราษฎร 113 ที่นั่ง ร่วมกับพรรคมรดกซาบาห์และนักการเมืองอิสระอีก 2 คนซึ่งเข้ากับแนวร่วมแห่งความหวังอย่างไม่เป็นทางการ ซึ่งชนะอีก 8 ที่นั่ง ทำให้พันธมิตรฝ่ายค้านมีทั้งหมด 121 ที่นั่งในรัฐสภาชุดใหม่ พอตั้งรัฐบาลได้
นับเป็นความปราชัยครั้งประวัติศาสตร์สำหรับพรรครัฐบาลแนวร่วมแห่งชาติ ซึ่งเป็นพรรครัฐบาลมาเลเซียมาตลอด 61 ปีนับแต่ประเทศได้รับเอกราชในปี 2500 และยังจะทำให้มาฮาดีร์ บิน โมฮามัดเป็นนายกรัฐมนตรีคนถัดไปของประเทศมาเลเซีย และเป็นหัวหน้ารัฐบาลอาวุโสที่สุดในโลกในวัย 92 ปี อย่างไรก็ดี เขาชี้ว่าจะเปิดทางให้ผู้นำฝ่ายค้าน อันวาร์ อิบราฮิม ที่กำลังถูกจำคุกโดยจะขอพระราชทานอภัยโทษให้
! rowspan=2 colspan=4 style="background-color:#E9E9E9;text-align:center;" | พรรค
! colspan=2 style="background-color:#E9E9E9;text-align:center;" |คะแนนเสียง
! colspan=3 style="background-color:#E9E9E9;text-align:center;" |รวม
! style="background-color:#E9E9E9;text-align:center;" |คะแนนเสียง
! style="background-color:#E9E9E9;text-align:center;" |%
! style="background-color:#E9E9E9;text-align:center;" |ที่นั่ง
! style="background-color:#E9E9E9;text-align:center;" |%
! style="background-color:#E9E9E9;text-align:center;" |+/–
Source: TBA
สโมสรฟุตบอลโอลิมเบียโกส
สโมสรฟุตบอลโอลิมเบียโกส ( ) หรือ โอลิมเบียโกส เป็นสโมสรฟุตบอลอาชีพกรีซ ตั้งอยู่ที่เมืองไพรีอัส ชื่อสโมสรมีที่มาจากกีฬาโอลิมปิกโบราณ ตราสโมสรเป็นรูปนักกีฬาสวมช่อมงกุฎ สื่อถึงศีลธรรม เกียรติยศ การแข่งขัน ความงดงาม ความเป็นนักกีฬา และการเล่นที่ใสสะอาด ซึ่งเป็นแนวคิดของกีฬาโอลิมปิก
สโมสรก่อตั้งขึ้นเมื่อวันที่ 10 มีนาคม ค.ศ. 1925 โอลิมเบียโกสเป็นสโมสรฟุตบอลที่ประสบความสำเร็จมากที่สุดในประเทศกรีซ โดยพวกเขาคว้าแชมป์ลีก 44 สมัย แชมป์กรีกฟุตบอลคัพ 27 สมัย เคยคว้าดับเบิลแชมป์ 17 สมัย นอกจากนี้ยังคว้าแชมป์กรีกซูเปอร์คัพ 4 สมัย รวมแชมป์ภายในประเทศทั้งหมด 75 ถ้วย ซึ่งถือว่าเยอะมาก เพราะสโมสรอื่น ๆ ในกรีซ คว้าแชมป์ลีกรวมกันได้เพียง 37 สมัยเท่านั้น
โอลิมเบียโกสเป็นเจ้าของสถิติคว้าแชมป์ลีกติดต่อกันมากที่สุดถึง 7 สมัย ในช่วงฤดูกาล 1997–2003 และช่วงปี 2011–2017 ทำลายสถิติ 6 สมัยติดต่อกันช่วงปี 1954–1959 ทำให้ได้รับฉายาว่า "ตำนาน" ()
ในฤดูกาล 2014–15 โอลิมเบียโกสคว้าแชมป์ลีก 5 สมัยติดต่อกัน ทำให้เป็นเพียงสโมสรเดียวในโลก ที่สามารถคว้าแชมป์ลีก 5 สมัยติดต่อกันได้ถึง 5 ครั้ง โดยฟีฟ่าได้เขียนจดหมายแสดงความยินดีถึงสโมสรด้วย โอลิมเบียโกสยังเคยคว้าแชมป์ฟุตบอลถ้วยกรีกคัพ 5 สมัยติดต่อกัน (1957-1961) และเป็นสโมสรเดียวที่คว้าแชมป์ลีกแบบไร้พ่ายถึง 6 สมัย (1937–1938, 1948, 1951, 1954–1955) และยังเป็น 1 ใน 3 สโมสรของกรีซที่ไม่เคยตกชั้นจากลีกสูงสุด ในฤดูกาล 2012–13 ที่สโมสรคว้าแชมป์ลีกสมัยที่ 40 ทางสโมสรได้เพิ่มดาวดวงที่ 4 บนตราสโมสร ซึ่งดาว 1 ดวง หมายถึง แชมป์ลีก 10 สมัย
ในการแข่งขันยุโรป โอลิมเบียโกสเป็นสโมสรกรีซที่มีค่าสัมประสิทธิ์สูงที่สุด โดยอยู่อันดับที่ 21 มี 70.940 คะแนน อยู่อันดับติดกับทอตนัมฮอตสเปอร์และแมนเชสเตอร์ยูไนเต็ด สโมสรเคยเข้าถึงรอบก่อนรองชนะเลิศในยูฟ่าแชมเปียนส์ลีก ฤดูกาล 1998–99 และแพ้ต่อยูเวนตุสในรอบนั้น และเคยเข้าไปถึงรอบก่อนรองชนะเลิศในยูฟ่าคัพวินเนอร์สคัพ ฤดูกาล 1992–93 พวกเขาเคยคว้าแชมป์บอลข่านคัพในปี 1963 เป็นสโมสรแรกของกรีซที่คว้าแชมป์ระหว่างประเทศได้ โอลิมเบียโกสเป็นหนึ่งในผู้ก่อตั้งสมาคมสโมสรฟุตบอลยุโรปในปี ค.ศ. 2008
สนามเหย้าของสโมสรคือสนามกีฬาคาไรสคาคิส ตั้งอยู่ที่ไพรีอัส โอลิมเบียโกสเป็นสโมสรฟุตบอลที่ได้รับความนิยมมากที่สุดในกรีซ โดยมีผู้สนับสนุนในกรีซกว่า 4 ล้านคน และนอกกรีซกว่าหนึ่งล้านคนทั่วโลก คู่ปรับที่สำคัญของสโมสรคือปานาซีไนโกส การพบกันของทั้งคู่ถูกเรียกว่า ดาร์บีของศัตรูชั่วนิรันดร์
ชังกี (เพลงบรูโน มาส์)
"ชังกี" () เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สาม "ทเวนตีฟอร์แครัตแมจิก" (ค.ศ. 2016) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลแรกในอัลบั้ม ในวันที่ 27 พฤศจิกายน ค.ศ. 2017 เฉพาะออสเตรเลีย
มิสเตอร์ไทยแลนด์อินเตอร์เนชันแนล 2012
มิสเตอร์ไทยแลนด์อินเตอร์เนชันแนล 2012 ถือได้ว่าเป็นการประกวดมิสเตอร์ไทยแลนด์อินเตอร์เนชันแนลที่ถูกจัดขึ้นเป็นครั้งที่ 1 การประกวดรอบตัดสินจัดขึ้นเมื่อวันที่ 13 ตุลาคม 2555 ณ โรงแรมมิราม่า กรุงเทพ, กรุงเทพมหานคร โดยผู้ชนะการประกวดในครั้งนี้ คือ ปิยะนัส สุจริต ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2012 และมุขพล โปษกะบุตร จะได้เป็นตัวแทนเข้าร่วมประกวดแมนฮันต์อินเตอร์เนชันแนล 2012
หมายเหตุ: รางวัลพิเศษชุดประจำชาติยอดเยี่ยม ชุด Thai Ayala Boxing (ผลงานของนายเศรษฐพันธ์ ปันปี นักศึกษาคณะเทคโนโลยีสารสนเทศและการสื่อสาร มหาวิทยาลัยศิลปากร)
ผู้ที่ผ่านรอบคัดเลือกเข้าสู่รอบ 12 ผู้เข้าประกวดที่ได้รับการยืนยัน:
ฟิลธี (เพลง)
ฟิลธี() เป็นเพลงที่บันทึกเสียงโดย นักร้องชาวอเมริกัน จัสติน ทิมเบอร์เลค สำหรับสตูดิโออัลบั้มที่ 4 แมนออฟเดอะวูดส์ ในปี ค.ศ. 2018 ประพันธ์และผลิตโดย Justin Timberlake ,Larrance Dopson ,James Fauntleroy ,Floyd Nathaniel Hills และTimothy Mosley เพลงนี้ออกจำหน่ายในวันที่ 5 มกราคม ค.ศ. 2018 โดยค่ายอาร์ซีเอเรเคิดส์ โดยเพลงนี้เปิดตัวอันดับที่ 9 ของชาร์ต US Billboard Hot 100
มิสเตอร์ซูปราเนชันแนลไทยแลนด์ 2016
มิสเตอร์ซูปราเนชันแนลไทยแลนด์ 2016 เป็นการประกวดมิสเตอร์ซูปราเนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 23 ตุลาคม พ.ศ. 2559 ณ ศูนย์ประชุมสตาร์เวลล์ จังหวัดนครราชสีมา, ประเทศไทย โดยผู้ชนะการประกวดในครั้งนี้ คือ ภานุพงศ์ วันทะมาตย์ ซึ่งจะได้เป็นตัวแทนประเทศไทยเข้าร่วมประกวดมิสเตอร์ซูปราเนชันแนล 2016
14 ผู้เข้าประกวดที่ได้รับการยืนยัน:
มันนีอินเดอะแบงก์ (2018)
มันนีอินเดอะแบงก์ (2018) (Money in the Bank (2018)) เป็นการแสดงมวยปล้ำอาชีพแบบ เพย์-เพอร์-วิว (PPV) จัดโดยWWE สำหรับค่าย Raw และ SmackDown ในวันที่ 17 มิถุนายน 2018 ณ สนามAllstate Arena ในย่านชานเมืองชิคาโกของโรสมอนต์, รัฐอิลลินอยส์
บันไดคำ
บันไดคำ (Word ladder :: Length of shortest chain to reach a target word) คือ กำหนดคำจากพจนานุกรมภาษาอังกฤษสองคำ คือคำเริ่มต้น และคำเป้าหมายที่คำทั้งสองนั้นจะต้องมีความยาวของตัวอักษรเท่ากัน ในการค้นหาความยาวของห่วงโซ่จากคำเริ่มต้น จนถึงคำเป้าหมาย เช่น คำที่อยู่ในห่วงโซ่จะมีความแตกต่างกันเพียงตัวเดียวและคำนั้นจะต้องถูกต้องและมีอยู่ในพจนานุกรม
บันไดคำ ใช้อัลกอริทึมการค้นหาในแนวกว้าง (Breadth First Search ) เป็นหนึ่งในอัลกอริทึมที่ง่ายสำหรับการค้นหากราฟ
def isadjacent(a, b):
class QItem():
def shortestChainLen(start, target, D):
D = ["poon","plee","same","poie","plie","poin","plea"]
start = "toon"
target = "plea"
print "Length of shortest chain is: %d" \
เครื่องอิสริยาภรณ์ธงแดง
เครื่องอิสริยาภรณ์ธงแดง () เป็นเครื่องอิสริยาภรณ์ทางทหารดวงแรกของสหภาพโซเวียต สถาปนาเมื่อวันที่ 16 กันยายน ค.ศ. 1918 ระหว่างสงครามกลางเมืองรัสเซียด้วยกฤษฎีกาของคณะกรรมการบริหารรัสเซียกลาง เป็นเครื่องอิสริยาภรณ์ที่สูงที่สุดของสหพันธ์สาธารณรัฐสังคมนิยมโซเวียตรัสเซีย และต่อมาคือสหภาพโซเวียตก่อนการสถาปนาเครื่องอิสริยาภรณ์เลนิน ในปี 1930 ผู้ที่รับได้รับจะเป็นผู้ที่แสดงความกล้าหาญพิเศษ การอุทิศ และ แสดงให้เห็นความกล้าหาญในสนามรบ เครื่องอิสริยาภรณ์ยังได้มอบให้แก่บุคคลทั่วไปรวมทั้งหน่วยทหาร เมือง เรือรบ องค์กรทางการเมืองและสังคม และ รัฐวิสาหกิจ ในปีต่อมาก็ยังได้มอบเครื่องอิสริยาภรณ์นี้เมื่อครบรอบยี่สิบปีของการเป็นทหาร ตำรวจ หรือ หน่วยงานรักษาความปลอดภัยของรัฐโดยไม่ต้องมีส่วนร่วมในการรบ
ภาพยนตร์ผี
ภาพยนตร์ผี หรือ หนังผี หมายถึงภาพยนตร์ที่สื่อถึงผี ความเกลียดและความกลัวของสิ่งที่ไม่รู้จัก ซึ่งเป็นความงมงายชนิดหนึ่ง มุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ
ภาพยนตร์ผีมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับผีและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
ภาพยนตร์สยองขวัญ
สไลม์ แรนเชอร์
สไลม์ แรนเชอร์ เป็นวิดีโอเกมแนว life simulation ที่มีการพัฒนาและจัดจำหน่ายวิดีโอเกมโดย โมโนมิ พาร์ค เกมถูกวางจำหน่ายในเวอร์ชัน early access ในเดือนมกราคม ค.ศ. 2016 โดยเวอร์ชันที่เป็นทางการถูกจำหน่ายบน วินโดวส์, แมคโอเอส, ลินุกซ์ และ เอกซ์บอกซ์วัน ใน วันที่ 1 สิงหาคม ค.ศ. 2017. ในเวอร์ชันของเพลย์สเตชัน 4 จะถูกวางจำหน่ายในเดือนกันยายน ค.ศ. 2018
การ์ตูนสยองขวัญ
การ์ตูนสยองขวัญ หรือ การ์ตูนวิญญาณ หมายถึงการ์ตูนที่สื่อถึงวิญญาณ ซึ่งเป็นความเชื่องมงายชนิดหนึ่งรวมทั้งมุ่งเน้นทำให้ผู้ชมรู้สึกหวาดกลัว, เสียวไส้ และรู้สึกสยองขวัญ
การ์ตูนวิญญาณมักเป็นสิ่งที่เกี่ยวข้องกับฝันร้ายของผู้ชม, ความหวาดกลัวที่ซ่อนอยู่, ความเกลียดและความกลัวของสิ่งที่ไม่รู้จัก แม้ว่าการจัดการกับสิ่งเหล่านี้จะทำด้วยสิ่งที่เหนือธรรมชาติในท้องเรื่อง หากเป็นเรื่องที่เกี่ยวกับวิญญาณและลัทธิเหนือจริง ก็อาจนิยามกับสิ่งเหล่านี้ว่าความสยองขวัญได้เช่นกัน
ดิ โอเรียนทัล ฟังค์
ดิ โอเรียนทัล ฟังค์ () วงดนตรีแนวฟังค์รุ่นบุกเบิกของเมืองไทยก่อตั้งเมื่อราว พ.ศ. 2519 โดย เต๋อ เรวัติ พุทธินันทน์ และ ต๋อย วินัย พันธุรักษ์ สองอดีตสมาชิกวง ดิ อิมพอสซิเบิล ภายหลังจากวง ดิ อิมพอสซิเบิล ได้ตัดสินใจยุบวงโดยได้รวบรวมบรรดานักดนตรีมากฝีมือเช่น ต๋อง เทวัญ ทรัพย์แสนยากร, ฑูรย์ ไพฑูรย์ วาทยากร, อ๊อด ศรายุทธ สุปัญโญ เป็นต้นรวมถึง ป้อม อัสนี โชติกุล, แหวน ฐิติมา สุตสุนทร ปราจีน ทรงเผ่า และ ต้อย เศรษฐา ศิระฉายา ซึ่งเพลงส่วนมากที่ทางวงเล่นเป็นเพลงสากลแนวฟังค์ที่กำลังได้รับความนิยมในยุคนั้น
นอกจากนี้ทางวงยังได้ทำเพลงประกอบภาพยนตร์ไทยไว้อีกหลายเรื่องกระทั่งทางวงได้ตัดสินใจยุบวงในที่สุด
มิสแกรนด์ระนอง
มิสแกรนด์ระนอง () เป็นการประกวดนางงามของจังหวัดระนอง ดำเนินการประกวดโดย กรรณิกา เอี้ยวตระกูล ผู้อำนวยการกองประกวดมิสแกรนด์ระนอง จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์ระนองมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์ระนองคนปัจจุบัน คือ นลิน นราลินทิพย์ ซึ่งได้รับตำแหน่งเมื่อวันที่ 12 พฤษภาคม พ.ศ. 2561 ณ โรงแรมทินิดี ระนอง2018: ชุดมหาชลาสินธุ์ ได้รับแรงบันดาลใจสร้างสรรค์ จากเกาะหัวใจมรกต สถานที่ท่องเที่ยวทางทะเล ในจังหวัดระนอง โดยช่องว่างที่อยู่กลางเกาะมีน้ำทะเลสีฟ้าอมเขียวคล้ายรูปหัวใจ ประยุกต์เข้ากับชุดไทยสไตล์แฟนตาซี แต่ยังคงกลิ่นอายของอัตลักษณ์ไทยอย่างชัดเจน โดดเด่นด้วยรูปแบบที่สวยแปลกตา สีสันสดใสบ่งบอกถึงทะเลงาม เปล่งประกายด้วยคริสตัลและเลื่อมสีเหลือบรุ้ง
2017: ชุดควีน เพิร์ล ออฟ เดอะ ซี ดินแดนแห่งอารยธรรมอยู่คู่กับท้องทะเล ไข่มุกเปรียบเสมือนราชินีแห่งท้องทะเลและความเป็นสิริมงคล ชุดนี้บ่งบอกถึงท้องทะเลที่มีความอุดมสมบูรณ์ เพิ่มลวดลายศิลป์โดยใช้ไข่มุกให้ดูอ่อนโยนแต่ไม่แข็งกระด้าง หัวเทริด บ่งบอกถึงวัฒนธรรมของชาวใต้ ตกแต่งด้วยไข่มุก และมณีนพเก้าให้ส่องแสงแวววับเสมือนดั่งพระอาทิตย์ส่องลงสู่ท้องทะเล
อินุยาฉะ เทพอสูรจิ้งจอกเงิน เดอะมูฟวี่4 : เปลวเพลิงแห่งเกาะลี้ลับ
อินุยาฉะ เทพอสูรจิ้งจอกเงิน : เปลวเพลิงแห่งเกาะลี้ลับ () เข้าฉายในปี พ.ศ. 2547
ผลิตอนิเมตงานภาพเคลื่อนไหวภาพยนตร์โดย สตูดิโอซันไรส์ คณะกรรมการอำนวยการผลิตภาพยนตร์ 犬夜叉 "อินุยาฉะ" โดย โชงะกุกัง, โยมิอุริทีวี, ซันไรส์, โชงะกุกังโปรดักชั่น, นิปปอนทีวี, โตโฮ, โยมิอุริเทเลวิชั่นเอ็นเตอร์ไพรส์
คาแรคเตอร์นำแสดงใน อินุยาฉะ เปลวเพลิงแห่งเกาะลี้ลับ
อินุยาฉะ เทพอสูรจิ้งจอกเงิน เดอะมูฟวี่3 : อภินิหารดาบครองฟ้าดิน
อินุยาฉะ เทพอสูรจิ้งจอกเงิน : อภินิหารดาบครองฟ้าดิน () เข้าฉายในปี พ.ศ. 2546
ผลิตอนิเมตงานภาพเคลื่อนไหวภาพยนตร์โดย สตูดิโอซันไรส์ คณะกรรมการอำนวยการผลิตภาพยนตร์ 犬夜叉 "อินุยาฉะ" โดย โชงะกุกัง, โยมิอุริทีวี, ซันไรส์, โชงะกุกังโปรดักชั่น, นิปปอนทีวี, โตโฮ, โยมิอุริเทเลวิชั่นเอ็นเตอร์ไพรส์
คาแรคเตอร์นำแสดงใน อินุยาฉะ อภินิหารดาบครองฟ้าดิน
สุภาพสตรีหมายเลขสองสหรัฐ
สุภาพสตรีหมายเลขสองแห่งสหรัฐอเมริกา (The Second Lady of the United States (SLOTUS)) เป็นตำแหน่งที่ไม่เป็นทางการที่ดำรงตำแหน่งโดยภรรยาของรองประธานาธิบดีแห่งสหรัฐอเมริกา ซึ่งดำรงตำแหน่งพร้อมกันกับรองประธานาธิบดีที่เข้าสาบานตนแล้ว ตำแหน่งนี้พบในสื่อได้น้อยกว่าเมื่อเทียบกับตำแหน่ง สุภาพสตรีหมายเลขหนึ่งของสหรัฐอเมริกา
ตำแหน่ง "สุภาพสตรีหมายเลขสอง" เป็นคำประกาศเกียรติคุณ ซึ่งตรงกันข้ามกับตำแหน่ง สุภาพสตรีหมายเลขหนึ่ง (ที่เป็นส่วนใหญ่เป็นภริยาของประธานาธิบดีสหรัฐอเมริกา) คาดว่าตำแหน่งนี้ถูกเรียกใช้ครั้งแรกโดย เจนนี่ ทัทเทิลท์ โฮบาร์ต (ซึ่ง แกเร็ท โฮบาร์ต เป็นรองประธานาธิบดีตั้งแต่ปี 1897 ถึง 1899) เพื่อกล่าวถึงตน
ต่อมา การเรียกขานตำแหน่งนี้ไม่ได้รับความนิยม แต่ได้มีการรื้อฟื้นมาในปี 1980 จนกระทั่งเสื่อมความนิยมอีกครั้งช่วงปี 1990 เป็นต้นมา ภายหลังได้ฟื้นฟูการเรียกขานตำแหน่งนี้ในสมัยการบริหารของ บารัก โอบามาและยังดำเนินต่อในสมัยการบริหารของ ประธานาธิบดี ดอนัลด์ ทรัมป์แม้เขาเองจะกล่าวในระหว่างตำแหน่งประธานาธิบดีว่าเขาไม่เคยได้ยินคำนี้มาก่อนก็ตาม
สุภาพสตรีหมายเลขสอง 14 คน ได้ดำรงตำแหน่งสุภาพสตรีหมายเลขหนึ่งพร้อมกับสามีที่ได้ดำรงตำแหน่งประธานาธิบดี คนแรกคือ แอบิเกล แอดัมส์ ซึ่งสมรสกับ จอห์น แอดัมส์ อดีตรองประธานาธิบดีสหรัฐอเมริกาคนแรกในปี 1789 ถึง 1797 และ ประธานาธิบดีสหรัฐอเมริกาคนที่ 2 ในปี 1797 ถึง 1801 ส่วนคนล่าสุดคือ บาร์บารา บุช ผู้ซึ่งสมรสกับ จอร์จ เอช. ดับเบิลยู. บุช อดีตรองประธานาธิบดีสหรัฐอเมริกาคนที่ 43 ในปี 1981-1989 และ ประธานาธิบดีสหรัฐอเมริกาคนที่ 41 ในปี 1989 ถึง 1993
สุภาพสตรีหมายเลขสองแห่งสหรัฐอเมริกา คนปัจจุบันคือ คาเรน เพนซ์ ผู้ซึ่งสมรสกับรองประธานาธิบดีสหรัฐอเมริกา คนที่ 48 ไมเคิล ริชาร์ด เพนซ์ ในสมัยการบริหารของประธานาธิบดี ดอนัลด์ ทรัมป์ ตั้งแต่วันที่ 20 มกราคม 2017
1.มาริลีน เควลย์ ภริยาของอดีตรองประธานาธิบดี แดน เควล
2.ทิปเปอร์ กอร์ ภริยาของอดีตรองประธานาธิบดี อัล กอร์
3.ลินน์ เชนีย์ ภริยาของอดีตรองประธานาธิบดี ดิก ชีนีย์
4.จิลล์ ไบเดน ภริยาของอดีตรองประธานาธิบดี โจ ไบเดน
อินุยาฉะ เทพอสูรจิ้งจอกเงิน เดอะมูฟวี่2 : ปราสาทดินแดนแห่งกระจก
อินุยาฉะ เทพอสูรจิ้งจอกเงิน : ปราสาทดินแดนแห่งกระจก () เข้าฉายในปี พ.ศ. 2545
ผลิตอนิเมตงานภาพเคลื่อนไหวภาพยนตร์โดย สตูดิโอซันไรส์ คณะกรรมการอำนวยการผลิตภาพยนตร์ 犬夜叉 "อินุยาฉะ" โดย โชงะกุกัง, โยมิอุริทีวี, ซันไรส์, โชงะกุกังโปรดักชั่น, นิปปอนทีวี, โตโฮ, โยมิอุริเทเลวิชั่นเอ็นเตอร์ไพรส์
คาแรคเตอร์นำแสดงใน อินุยาฉะ ปราสาทดินแดนแห่งกระจก
มิสเตอร์เนชันแนลไทยแลนด์ 2016
มิสเตอร์เนชันแนลไทยแลนด์ 2016 เป็นการประกวดมิสเตอร์เนชันแนลไทยแลนด์ครั้งที่ 1 การประกวดรอบตัดสินจัดขึ้นเมื่อวันที่ 28 กรกฎาคม พ.ศ. 2559 ณ เดอะ เวสทิน แกรนด์ สุขุมวิท กรุงเทพมหานคร, ประเทศไทย โดยผู้ชนะการประกวดในครั้งนี้ คือ คุณอาทิตย์ เมฆอากาศ (ซีเกมส์) ซึ่งจะได้เป็นตัวแทนประเทศไทยเข้าร่วมประกวดมิสเตอร์เนชันแนล 2016
20 ผู้เข้าประกวดที่ได้รับการยืนยัน:
หม่อมเจ้าตระนักนิธิผล ไชยันต์
หม่อมเจ้าตระนักนิธิผล ไชยันต์ เป็นพระโอรสองค์ที่ 7 ในพระเจ้าบรมวงศ์เธอ พระองค์เจ้าไชยันตมงคล กรมหมื่นมหิศรราชหฤทัย มีหม่อมเฮียะ ไชยันต์ ณ อยุธยา (สกุลเดิม ยุกตะเสวี) เป็นมารดา ประสูติเมื่อวันที่ 12 มิถุนายน พ.ศ. 2439 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว รัชกาลที่ 5
เมื่อพระเจ้าบรมวงศ์เธอ กรมหมื่นมหิศรราชหฤทัย พระบิดาสิ้นพระชนม์เมื่อปี พ.ศ. 2450 สมเด็จพระเจ้าบรมวงศ์เธอ เจ้าฟ้าจิตรเจริญ กรมพระยานริศรานุวัดติวงศ์ ทรงรับหม่อมเจ้าตระนักนิธิผล ไปเลี้ยงดูร่วมกับพระโอรส-ธิดาของพระองค์ที่วังท่าพระ
หม่อมเจ้าตระนักนิธิผล เข้ารับการศึกษาครั้งแรกที่โรงเรียนราชวิทยาลัย ต่อมาสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดิตวงศ์ทรงส่งหม่อมเจ้าตระนักนิธิผลไปเรียนวิชากฎหมายที่ประเทศอังกฤษ ครั้นสำเร็จเป็นเนติบัณฑิตอังกฤษแล้ว จึงเสด็จกลับมารับราชการในกรมอัยการ
หม่อมเจ้าตระนักนิธิผล ไชยันต์ สิ้นชีพิตักษัยด้วยอาการเป็นพระยอด (ฝี) เม็ดเล็ก ในวันคล้ายวันประสูติ วันที่ 12 มิถุนายน พ.ศ. 2473 สิริพระชันษา 34 ปี สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดิตวงศ์ พระสัสสุระ ทรงตั้งศพไว้ที่วังท่าพระ และนำไปฝังไว้ที่วัดนรนารถสุนทริการาม และพระราชทานเพลิงที่วัดนั้น
หม่อมเจ้าตระนักนิธิผล ทรงเสกสมรสกับหม่อมเจ้าประโลมจิตร จิตรพงศ์ พระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดิตวงศ์ มีพระโอรส-ธิดาดังนี
อินุยาฉะ เทพอสูรจิ้งจอกเงิน เดอะมูฟวี่1 : สัมผัสรักข้ามเวลา
อินุยาฉะ เทพอสูรจิ้งจอกเงิน : สัมผัสรักข้ามเวลา () เข้าฉายในปี พ.ศ. 2544
ผลิตอนิเมตงานภาพเคลื่อนไหวภาพยนตร์โดย สตูดิโอซันไรส์ คณะกรรมการอำนวยการผลิตภาพยนตร์ 犬夜叉 "อินุยาฉะ" โดย โชงะกุกัง, โยมิอุริทีวี, ซันไรส์, โชงะกุกังโปรดักชั่น, นิปปอนทีวี, โตโฮ, โยมิอุริเทเลวิชั่นเอ็นเตอร์ไพรส์
คาแรคเตอร์นำแสดงใน อินุยาฉะ สัมผัสรักข้ามเวลา
โปเลชูเดส
โปเลชูเดส (, แปล: "กงล้อแห่งโชคลาค") เป็นรายการโทรทัศน์ของประเทศรัสเซียที่ดัตแปลงมาจากรายการเกมโชว์ของสหรัฐ "วีลออฟฟอร์จูน" ผลิดโดยบริษัท VID และผู้ดำเนินรายการหลักคือ เลโอนิด ยาคุโบวิช ปัจจุบันรายการถูกจัดอันดับให้ชมได้ตั้งแต่อายุ 16 ปีขึ่นไป
ประวัติของรายการ "โปเลชูเดส" เริ่มขึ้นเมื่อวลาดิสลาฟ ลิสต์เซฟ และ Anatoly Lysenko ได้เข้าพักในโรงแรมในกรุงปารีส แนวคิดในการสร้างรายการเกิดขึ้นในระหว่างการดูรายการโทรทัศน์อเมริกัน "วีลออฟฟอร์จูน" โดยชื่อรายการนั้นลิสต์เซฟได้มาจากนวนิยายเรื่อง "The Golden Key, or the Adventures of Buratino" ของ Aleksey Nikolayevich Tolstoy จากนั้นพวกเขาได้พบกับ Alexei Murmulyov บรรณาธิการเพลงใน Gosteleradio USSR
บริษัท VID พยายามที่จะซื้อลิขสิทธิ์รายการ "วีลออฟฟอร์จูน" จากบริษัท King World Productions อย่างไรก็ตามบริษัทก็ไม่สามารถซื้อลิขสิทธิ์สำหรับรูปแบบรายการได้ ในท้ายที่สุดลิสต์เซฟ และ Murmulyov ตัดสินใจที่จะดัดแปลงรายการโดยเป็นการนำ "วีลออฟฟอร์จูน" และ "The Price is Right" รวมเข้าไว้ด้วยกันกันโดยไม่มีการมีส่วนร่วมใด ๆ ของผู้ถือลิขสิทธิ์ชาวอเมริกัน
"โปเลชูเดส" ออกอากาศครั้งแรกทางช่องรายการที่ 1 สถานีวิทยุโทรทัศน์กลางแห่งสหภาพโซเวียต ในวันที่ 25 ตุลาคม 1990 โดยผู้ดำเนินรายการคนแรกคือ วลาดิสลาฟ ลิสต์เซฟ